*Projekts*

LATVIJAS REPUBLIKAS MINISTRU KABINETS

2013.gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Zāļu valsts aģentūras maksas pakalpojumu cenrādis**

Izdoti saskaņā ar
Publisko aģentūru likuma

5.panta pirmo daļu

1. Noteikumi nosaka Zāļu valsts aģentūras sniegto publisko maksas pakalpojumu cenrādi un maksāšanas kārtību.

2. Zāļu valsts aģentūra sniedz publiskos maksas pakalpojumus saskaņā ar cenrādi ([pielikums](http://pro.nais.lv/naiser/text.cfm?&KEY=0101032006011700061&waiting=Yes&RequestTimeout=500#IntPNpielikums)).

3.Pamatojoties uz zāļu reģistrācijas īpašnieka iesniegumu, Zāļu valsts aģentūra ir tiesīga pieņemt lēmumu atbrīvot no zāļu pēcreģistrācijas uzturēšanas gada maksas, ja ir izpildīti šādi nosacījumi:

31. zāļu realizācijas cena ir deklarēta Zāļu valsts aģentūrā saskaņā ar normatīvajiem aktiem par zāļu cenu veidošanas principiem;

3.2. zāles Latvijā ir izplatītas, bet zāļu apgrozījums iepriekšējā kalendāra gadā nav pārsniedzis 1500 latu;

3.3. reģistrācijas īpašnieks ir ziņojis Zāļu valsts aģentūrai par zāļu faktisko izplatīšanas (tirdzniecības) uzsākšanas datumu Latvijā vai par zālēm, kuras beidz laist tirgū Latvijā (uz laiku vai pastāvīgi) saskaņā ar normatīvajiem aktiem par zāļu izplatīšanas kārtību.

4. Samaksa par sniegtajiem pakalpojumiem veicama vienā no šādiem veidiem:

4.1. Zāļu valsts aģentūrā, izmantojot maksājumu karti;

4.2.kredītiestādē vai citā finanšu iestādē, kurai ir tiesības veikt naudas pārskaitījumus.

5. Pirms pakalpojuma uzsākšanas pakalpojuma saņēmējs pilnā apmērā samaksā priekšapmaksu par Zāļu valsts aģentūras maksas pakalpojumu cenrāža pielikuma 1., 2., 3., 4., 5., 6., 7., 8., 9., 10., 11. un 13.punktā minētajiem pakalpojumiem. Par pakalpojumiem maksā, izmantojot bezskaidras naudas norēķinu.

6. Iesniedzot pakalpojumu saņemšanai nepieciešamos dokumentus, iesniedzējs pievieno kredītiestādes apliecinātu maksājuma uzdevumu vai ar kredītiestādes internetbankas starpniecību veiktā maksājuma izdruku, kas apliecina šo noteikumu 5.punktā minētās priekšapmaksas veikšanu, ja maksājuma izdrukā ir norādīts skaidri salasāms maksātāja vārds, uzvārds vai nosaukums un to ir parakstījis maksātājs, vai, ja bezskaidras naudas norēķins veikts ar maksājuma karti, – Zāļu valsts aģentūras kases čeku bezskaidras naudas norēķiniem.

7.  Pakalpojuma izpildi:

7.1. uzsāk pēc šo noteikumu 6.punktā minēto maksājumu apliecinošo dokumentu iesniegšanas un attiecīgās naudas summas ieskaitīšanas Zāļu valsts aģentūras norēķinu kontā;

7.2. var pārtraukt ar Zāļu valsts aģentūras lēmumu Farmācijas likuma 31.pantā un zāļu reģistrēšanas kārtības noteikumos minētajos gadījumos un kārtībā, kā arī pamatojoties uz pakalpojuma saņēmēja iesniegumu par atteikšanos no pakalpojuma.

8. Pārtraucot pakalpojuma izpildi, Zāļu valsts aģentūra no saņemtās šo noteikumu 5.punktā noteiktās priekšapmaksas sedz izmaksas par darbiem, kas veikti līdz pakalpojuma izpildes pārtraukšanai, šādā kārtībā:

8.1. ja ir veikta iesnieguma primārā ekspertīze, kurā noteikta zāļu reģistrācijas un pārreģistrācijas iesnieguma atbilstība normatīvo aktu prasībām, kas nosaka zāļu reģistrēšanas kārtību, – 10 procentu apmērā no noteiktās maksas;

8.2. ja ir veikta iesnieguma primārā ekspertīze, kurā noteikta zāļu reģistrācijas un pārreģistrācijas iesnieguma atbilstība normatīvo aktu prasībām, kas nosaka zāļu reģistrēšanas kārtību un ir uzsākta iesniegumam pievienoto datu un dokumentu novērtēšana (dokumentācijas ekspertīze) par Zāļu valsts aģentūras maksas pakalpojumu cenrāža pielikuma 1., 2., 3., 4., 5., 6., 7., 8., 9., 10. un 11.punktā noteiktajiem pakalpojumiem, – 50 procentu apmērā no noteiktās maksas;

8.3. ja ir veikta iesniegumam pievienoto datu un dokumentu novērtēšana (dokumentācijas ekspertīze) par Zāļu valsts aģentūras maksas pakalpojumu cenrāža pielikuma 1., 2., 3., 4., 5., 6., 7., 8., 9., 10. un 11.punktā noteiktajiem pakalpojumiem, – 90 procentu apmērā no noteiktās maksas.

9. Šo noteikumu 8.punktā minētajos gadījumos Zāļu valsts aģentūra, pamatojoties uz pakalpojuma saņēmēja iesniegumu par naudas atmaksu, sagatavo tāmi un attiecīgo naudas summu atmaksā, veicot pārskaitījumu ar kredītiestādes starpniecību 30 kalendāra dienu laikā pēc pakalpojuma saņēmēja iesnieguma par atmaksu saņemšanas Zāļu valsts aģentūrā. Pakalpojuma saņēmējs iesniegumu par atmaksu ir tiesīgs iesniegt šo noteikumu 7.2.apakšpunktā minētajos gadījumos. Iesniegumā par atmaksu pakalpojuma saņēmējs norāda kredītiestādes rekvizītus un konta numuru, uz kuru Zāļu valsts aģentūrai jāveic naudas pārskaitījums.

10. Atzīt par spēku zaudējušiem Ministru kabineta 2006.gada 17.janvāra noteikumus Nr.61 "[Noteikumi](http://www.likumi.lv/doc.php?id=92897) parZāļu valsts aģentūras publisko maksas pakalpojumu cenrādi " (Latvijas Vēstnesis, 2006, 20.nr.; 2007, 80.nr.; 2008, 146.nr.; 2009, 200.nr.; 2010, 123., 206.nr., 2011, 178., 205.nr., 2012, 169.nr.).

Ministru prezidents V.Dombrovskis

Veselības ministre I.Circene

18.01.2013 08:27

626

Ž.Zvaigzne

678761041, Zanete.Zvaigzne@vm.gov.lv